Plej proksimaj haltejoj de publika trafiko: Adamov (trajnlinio S2), Babice nad Svitavou, supra haltejo (buslinio 210)
#000000
Ebloj por parkado de aŭtoj: rekte en Babice nad Svitavou
#000002
Longeco de la arbara vojo: 2,1 km
#000003
Karakterizo de la arbara vojo Dřínová: temas pri arbara vojo konektanta Babice nad Svitavou kaj konatan Alexander-belvidejo (Alexandrovka) super Adamov, kiu same kiel arbara vojo Dřínová trairas periferion de la natur-rezervejo Dřínová. La tuta arbara vojo kopias verdan turisman itineron. La vojo mem ne estas tre pena el vidpunkto de dekliveco, la komenca punkto en Babice nad Svitavou (punkto 1 en la suba mapo) situas en alteco proksimume 475 m super la marnivelo kaj la plej alta punkto en alteco ĉirkaŭ 520 m super la marnivelo. Kompreneble necesas atingi tiun altecon, kion familia ekskurso povas solvi per aŭto, eventuale per buslinio 210 el Bílovice nad Svitavou. La arbara vojo komence iras tra arbaro proksime de kampo, poste vin kondukos tra arbaro super la kapoj kaj fine ĝi malfermiĝos, tial dum varmegaj tagoj oni povas konsiderinde ŝviti. Sed tiam vi jam troviĝas ĉe flankvojo direkte al Alexander-belvidejo, kiu proponas panoramon de Adamov kaj ĉirkaŭaĵo. Videblas ankaŭ dissendilo Hády super Brno.
#000004
La belvidejo ricevis sian nomon laŭ entuziasma subtenanto dum konstruado de la belvida turo Alexander Suchaneck el Hoffenau, imperiestra konsilanto. Danke lin estiĝis en 1887 super Adamov belvida turo projektita de Oscar Mratschek. Post la dua mondmilito la bevidejo estis malaltigita. En 2008 la Alexander-belvidejo transiris en la proprieton de la urbo Adamov, kiu iniciatis konstruon de nova belvidejo laŭ projekto de bakalaŭro Miroslav Čuma kaj Ing. Jiří Šlanhof. Estis utiligita la origina ŝtona konstruaĵo, tamen por doni pli bonan rigardon ĝi estis altigita ĝis 18 metroj, al la tura platforma ĉirkaŭpromenejo kondukas 75 ŝtupoj kaj al turistoj ĝi servas ek la 16-a de majo 2009.
#000005
Ĉe la Alexander-belvidejo (punkto 3 en la suba mapo) oni trovos imforman panelon priskribantan la natur-rezervejon Dřínová. Krom kornuso (ĉeĥe: dřín, latine: Cornus mas) en la rezervejo kreskas ankaŭ melisfolia melito (medovník meduňkolistý, Melittis melissophyllum), bulba dentario (kyčelnice cibulkonosná, Dentaria bulbifera), blanka anemono (sasanka hajní, Anemone nemorosa), berberiso (dřišťál obecný, Berberis vulgaris) kaj ursa ajlo (medvědí česnek, Allium ursinum), kiu abunde troviĝas ĉirkaŭ la belvidejo.
#000006
Kiam vi ĝissate ĝuos rigardadon el la Alexander-belvidejo, decidu, kien plu. La arbara vojo Šutrovaná (slange: ŝtonplena) laŭ mapoj eldonitaj de Lerneja Arbara Entrepreno Křtiny kaj ankaŭ laŭ Mapy.cz tiuloke finiĝas (ĉe disvojiĝo Sub la Alexander-belvidejo, punkto 2 en la suba mapo) kaj daŭras sub la nomo Skatul-vojo (Skatulova cesta), kiu gvidas unue laŭ flava turisma itinero, ekde la disvojiĝo Jelenec (punkto 6 en la suba mapo) laŭ la blua kaj plu memstare por konektiĝi kun ruĝa turisma itinero.
#000007
Laŭ formala konsidero ĉi tie finiĝas la priskribo de la arbara vojo Šutrovaná. La ĉirkaŭvojan revenon al Babice nad Svitavou de la Alexander-belvidejo laŭ flava, poste blua kaj fine denove flava turisma itinero estas rekomendinda. Proksime de Babice nad Svitavou troviĝas Malgranda Macocha (punkto 4 en la suba mapo), kiu estas karsta abismosimila bortruo, el kiu pasintece estis minataj fer-ercoj. Interesa estas ankaŭ monumento omaĝe al 10 jaroj de Ĉeĥoslovaka Respubliko (punkto 5 en la suba mapo), ĉirkaŭ kiu kreskas Jubilea Bosko (Jubilejní háj) kun kelkaj ekzotaj lignoplantoj. La monumento estas ŝtonego, sur kiu estas gravurita dato 28. X. 1928. La suma longo de la ĉirkaŭvoja ekskurso estas proksimume 6 km.
#000008
La vojo mem taŭgas ankaŭ por la ŝoseaj bicikloj, ne nur montaraj. La belvidejo estas komforte atingebla eĉ kun infanĉareto, do rekomendinda por familioj.
#000009
Punkto 1: oficiala komenco / fino de la vojo en Babice nad Svitavou
#000010
Punkto 2: komenco / fino de la vojo ĉe disvojiĝo Sub la Alexander-belvidejo
#000011
Arbara vojo de Adamov al Babice nad Svitavou tra monumento de torture mortigitaj arbaristoj
#000015
De rando de Brno al Adamov tra du belvidejoj (18 km)
#000017
Klubo de esperantistoj en Brno
#000018